Izziņa par atzinumos sniegtajiem iebildumiem par Ministru kabineta rīkojuma projektu

**“Par valstij piekrītošo nekustamo īpašumu nodošanu pašvaldību īpašumā”**

un sākotnējās ietekmes novērtējuma ziņojumu (anotāciju) (VSS-275)

**I. Jautājumi, par kuriem saskaņošanā vienošanās nav panākta**

|  |  |  |  |  |  |
| --- | --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas pamatojums iebilduma noraidījumam | Atzinuma sniedzēja uzturētais iebildums, ja tas atšķiras no atzinumā norādītā iebilduma pamatojuma | Projekta attiecīgā punkta (panta) galīgā redakcija |
| 1 | 2 | 3 | 4 | 5 | 6 |
| Nesaskaņotu iebildumu nav. |

**Informācija par starpministriju (starpinstitūciju) sanāksmi vai elektronisko saskaņošanu**

|  |  |
| --- | --- |
| Datums | 2020.gada aprīlis-jūnijs |
|  |  |
| Saskaņošanas dalībnieki | Finanšu ministrija, Tieslietu ministrija, Latvijas Pašvaldību savienība un Vides aizsardzības un reģionālās attīstības ministrija |

|  |  |
| --- | --- |
| Saskaņošanas dalībnieki izskatīja šādu ministriju (citu institūciju) iebildumus | Tieslietu ministrijas 2020.gada 15.aprīļa atzinums Nr. 1-9.1/380Finanšu ministrijas 2020.gada 8.aprīļa atzinums  Nr. 12/A-7/1824Tieslietu ministrijas 2020.gada 19.maija atzinums  |
| Ministrijas (citas institūcijas), kuras nav ieradušās uz sanāksmi vai kuras nav atbildējušas uz uzaicinājumu piedalīties elektroniskajā saskaņošanā |
|  |

**II. Jautājumi, par kuriem saskaņošanā vienošanās ir panākta**

|  |  |  |  |  |
| --- | --- | --- | --- | --- |
| Nr. p. k. | Saskaņošanai nosūtītā projekta redakcija (konkrēta punkta (panta) redakcija) | Atzinumā norādītais ministrijas (citas institūcijas) iebildums, kā arī saskaņošanā papildus izteiktais iebildums par projekta konkrēto punktu (pantu) | Atbildīgās ministrijas norāde par to, ka iebildums ir ņemts vērā, vai informācija par saskaņošanā panākto alternatīvo risinājumu | Projekta attiecīgā punkta (panta) galīgā redakcija |
| 1 | 2 | 3 | 4 | 5 |
| 1. | **Anotācijas I daļas 2.punkts** | **Tieslietu ministrijas 1. iebildums**No anotācijas un projektam pievienotajiem paskaidrojošajiem dokumentiem[[1]](#footnote-1) secināms, ka dzīvojamā māja (būves kadastra apzīmējums 0100 077 0087 001) atrodas uz Rīgas pilsētas pašvaldībai piederošām zemes vienībām (zemes vienību kadastra apzīmējumi 0100 077 2096, 0100 077 0087) Lidoņu ielā 9, Rīgā, un fiziskai personai piederošas zemes vienības (zemes vienības kadastra apzīmējums 0100 077 0082) Stūres ielā 6, Rīgā. Līdz ar to secināms, ka Rīgas pilsētas pašvaldība, nostiprinot īpašuma tiesības uz nekustamo īpašumu Lidoņu ielā 9-101, Rīgā (kadastra Nr.0100 907 0577), atradīsies piespiedu nomas attiecībās ar fizisku personu, kā rezultātā radīsies pienākums maksāt fiziskai personai piespiedu nomas maksu.Ievērojot minēto, lūdzam papildināt anotāciju ar informāciju par piespiedu dalītā īpašuma tiesisko attiecību izveidošanos starp Rīgas pilsētas pašvaldību un fizisku personu un attiecīgi par Rīgas pilsētas pašvaldības pienākumu maksāt piespiedu nomas maksu fiziskai personai. | **Iebildums ņemts vērā un papildināta anotācija.** | **Anotācijas I daļas 2.punkts** papildināts ar šādu tekstu: “Nostiprinot īpašuma tiesības uz nekustamo īpašumu Lidoņu ielā 9-101, Rīgā (kadastra Nr.0100 907 0577), atradīsies piespiedu nomas attiecībās ar fizisku personu, kā rezultātā radīsies pienākums maksāt fiziskai personai piespiedu nomas maksu. Izveidosies piespiedu dalītā īpašuma tiesiskās attiecības starp Rīgas pilsētas pašvaldību un fizisku personu, kā rezultātā Rīgas domei būs pienākums maksāt piespiedu nomas maksu fiziskai personai.”  |
| 2. | **Rīkojuma projekts un anotācija** | **Tieslietu ministrijas 2. iebildums**2. Lūdzam projektu un anotāciju precizēt atbilstoši Publiskas personas mantas atsavināšanas likuma (turpmāk – Atsavināšanas likums) prasībām un nodibinātai analoģisku Ministru kabineta rīkojuma projektu un tā anotāciju izstrādes praksei[[2]](#footnote-2), t.i.:1) projekta 3.punktā lūdzam precizēt pilnvarojumu Rīgas pilsētas un Dobeles novada pašvaldībām, norādot institūciju, kuras personā uz valsts vārda paredzēts nostiprināt īpašuma tiesības zemesgrāmatā, kā arī papildināt to ar vārdiem "kā arī veikt citas nepieciešamās darbības īpašuma tiesību nostiprināšanai zemesgrāmatā"[[3]](#footnote-3);2) saskaņā ar Atsavināšanas likuma 45.panta trešo daļu, atsavinot valsts vai pašvaldības īpašumā esošu dzīvokļa īpašumu, par kuru lietošanu likumā "[Par dzīvojamo telpu īri](https://likumi.lv/ta/id/56863-par-dzivojamo-telpu-iri)" noteiktajā kārtībā ir noslēgts dzīvojamās telpas īres līgums, to vispirms rakstveidā piedāvā pirkt īrniekam un viņa ģimenes locekļiem. Ņemot vērā minēto, anotācija papildināma ar skaidrojumu, vai par atsavināmo dzīvokļa īpašumu lietošanu ir noslēgti dzīvojamo telpu īres līgumi;3) atbilstoši Atsavināšanas likuma 4.panta pirmajai daļai valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Tādējādi lūdzam papildināt anotāciju ar skaidrojumu par kārtību, kādā noskaidro valsts iestāžu vajadzību pēc citai publiskai personai vai tās iestādēm nevajadzīgās mantas;4) lūdzam anotācijā norādīt tiesisko pamatu īpašuma tiesību nostiprināšanai zemesgrāmatā uz valsts vārda akciju sabiedrības "Publisko aktīvu pārvaldītājs Possessor" personā. | **Iebildums ņemts vērā un papildināts, precizēts projekts un anotācija.** | **Papildināts rīkojuma projekta 3.punkts:**Pilnvarot Rīgas pilsētas pašvaldību un Dobeles novada pašvaldību parakstīt nostiprinājuma lūgumus par šā rīkojuma pielikumā minēto nekustamo īpašumu ierakstīšanu zemesgrāmatā uz valsts vārda akciju sabiedrības “Publisko aktīvu pārvaldītājs Possessor” personā, kā arī veikt citas nepieciešamās darbības īpašuma tiesību nostiprināšanai.**Precizēts Anotācijas projekta I sadaļas 2.punkts:**Dzīvokļu īpašumi nav izīrēti. **Precizēts Anotācijas projekta I sadaļas 2.punkts:**Saskaņā ar Atsavināšanas likuma 4. panta pirmo daļu valsts mantas atsavināšanu var ierosināt, ja tā nav nepieciešama attiecīgajai iestādei vai citām valsts iestādēm to funkciju nodrošināšanai. Savukārt Ministru kabineta 2011.gada 1.februāra noteikumu Nr.109. „Kārtība, kādā atsavināma publiskās personas manta” 12. punkts noteic, lai noskaidrotu, vai atsavināmais valsts nekustamais īpašums nav nepieciešams citai valsts iestādei funkciju nodrošināšanai, ministrija noteiktā kārtībā iesniedz izsludināšanai Valsts sekretāru sanāksmē Ministru kabineta rīkojuma projektu par valsts nekustamā īpašuma atsavināšanu. Ja divu nedēļu laikā pēc Ministru kabineta rīkojuma projekta izsludināšanas Valsts sekretāru sanāksmē valsts iestādes nepieprasa rīkojuma projektā minēto nekustamo īpašumu valsts pārvaldes funkciju nodrošināšanai saskaņā ar Valsts pārvaldes iekārtas likumu, to var atsavināt Atsavināšanas likumā noteiktajā kārtībā.**Papildināts Anotācijas projekta I sadaļas 2.punkts:**Saskaņā ar likuma “Par valsts un pašvaldību zemes īpašuma tiesībām un to nostiprināšanu zemesgrāmatās” 8.panta astoto daļu uz valsts vārda atsavināšanu organizējošās institūcijas personā zemesgrāmatā tiek ierakstīti atsavināšanai nodoti valstij piekrītoši neapbūvēti vai apbūvēti zemes gabali. Atbilstoši likumam “Par nekustamā īpašuma ierakstīšanu zemesgrāmatās” valsts nekustamie īpašumi ierakstāmi zemesgrāmatā uz valsts vārda attiecīgas valsts institūcijas personā atbilstoši likuma "Par valsts un pašvaldību zemes īpašuma tiesībām un to nostiprināšanu zemesgrāmatās" 8.panta noteikumiem. Atsavināšanu organizējošā. institūcija šim dzīvokļa īpašumam saskaņā ar Publiskas personas mantas atsavināšanas likuma 5.panta vienpadsmito daļu un 9.panta (13) daļu ir Possessor. Ņemot vērā iepriekš minēto un to, ka īpašums tika nodots valdījumā Possessor saskaņā ar Noteikumiem Nr. 364, tad īpašuma tiesības nostiprināmas zemesgrāmatā uz valsts vārda Possessor personā, vienlaikus ar Pašvaldības īpašuma tiesību nostiprināšanu. |
| 3. | **Anotācijas projekts**  | **Tieslietu ministrijas 3. iebildums (19.05.2020)**Izvērtējot izziņā minēto, ministrija vērš uzmanību, ka izziņā nepamatoti norādīta atsauce uz Publiskas personas mantas atsavināšanas likuma 9.panta 1.3 daļu. Proti, ministrija vērš uzmanību, ka Publiskas personas mantas atsavināšanas likuma 9.panta 1.3 daļa attiecas uz gadījumiem, kad nekustamo īpašumu paredzēts pārdot. Ņemot vērā, ka ar projektu nav paredzēts pārdot projekta pielikumā nekustamos īpašumus, bet gan nodot tos bez atlīdzības Rīgas pilsētas un Dobeles novada pašvaldībām, Publiskas personas mantas atsavināšanas likuma 9.panta 1.3 daļa konkrētajā gadījumā nevar būt pamats projekta pielikumā minēto nekustamo īpašumu ierakstīšanai zemesgrāmatā uz valsts vārda akciju sabiedrības “Publisko aktīvu pārvaldītājs Possessor” personā. Savukārt Publiskas personas mantas atsavināšanas likuma 5.panta vienpadsmitā daļa regulē gadījumus, kad Ministru kabineta atļauja nekustamā īpašuma pārdošanai vispār nav nepieciešama.Ievērojot minēto, ministrija aicina svītrot anotācijā norādīto tiesisko pamatu projekta pielikumā minēto nekustamo īpašumu ierakstīšanai zemesgrāmatā uz valsts vārda akciju sabiedrības “Publisko aktīvu pārvaldītājs Possessor” personā un vienlaikus izvērtēt, vai kā tiesiskais pamats minētās darbības veikšanai nebūtu norādāma tikai Civillikuma 416.panta septītā daļa un Ministru kabineta 2013.gada 2.jūlija noteikumu Nr.364 “Noteikumi par zvērināta tiesu izpildītāja rīcību ar bezmantinieku mantu” 14.2.apakšpunkts. | **Iebildums ņemts vērā un elektroniskās saskaņošanas laikā panākta vienošanās par precizēto redakciju** | **Papildināts Anotācijas projekta I sadaļas 2.punkts:**Ņemot vērā to, ka nekustamie īpašumi tika nodoti valdījumā Possessor saskaņā ar Noteikumu Nr. 364 14.2.apakšpunktu, ievērojot Civillikuma 416.panta septītajā daļā noteikto, īpašuma tiesības nostiprināmas zemesgrāmatā uz valsts vārda Possessor personā, vienlaikus ar Pašvaldības īpašuma tiesību nostiprināšanu. |
| 4. | **Rīkojuma projekts** | **Finanšu ministrijas 1. iebildums**1. Publiskas personas mantas atsavināšanas likuma (turpmāk – Atsavināšanas likums) 45.panta pirmā daļa nosaka, ka palīdzības sniegšanai dzīvokļa jautājumu risināšanā likumā "Par palīdzību dzīvokļa jautājumu risināšanā" noteiktajos gadījumos valsts dzīvojamo māju vai dzīvokļa īpašumu piedāvā nodot tās pašvaldības īpašumā, kuras administratīvajā teritorijā atrodas attiecīgā valsts dzīvojamā māja vai dzīvokļa īpašums. Ja pašvaldības dome pieņem lēmumu par valsts dzīvojamās mājas vai dzīvokļa īpašuma pārņemšanu pašvaldības īpašumā, to nodod bez atlīdzības pašvaldības īpašumā saskaņā ar šā likuma 42. vai 42.1 panta nosacījumiem. Ja mēneša laikā attiecīgā pašvaldības dome nav pieņēmusi lēmumu vai atsakās pārņemt valsts dzīvojamo māju vai dzīvokļa īpašumu savā īpašumā, to atsavina šajā likumā noteiktajā kārtībā.

Ņemot vērā, ka Rīgas pilsētas un Dobeles novada pašvaldību īpašumos tiek nodoti dzīvokļa īpašumi pašvaldības autonomās funkcijas īstenošanai (palīdzības sniegšanai dzīvokļa jautājumu risināšanā nodrošināšanai), lūdzam rīkojuma projekta 1.punktu papildināt ar atsauci uz Atsavināšanas likuma 45.panta pirmo daļu, ņemot vērā speciālo normu. Vienlaikus lūdzam izvērtēt rīkojuma projekta 1.punktā ietvert atsauci uz likuma “Par pašvaldībām” 15.panta pirmās daļas 9.punktu. | **Iebildums ņemts vērā un Rīkojuma projekts precizēts** | **Rīkojuma projekta 1.punkts:**“Saskaņā ar Publiskas personas mantas atsavināšanas likuma 42. panta pirmo daļu, 42.1panta, 43. pantu un 45.panta pirmo daļu akciju sabiedrībai “Publisko aktīvu pārvaldītājs Possessor” nodot bez atlīdzības Rīgas pilsētas pašvaldībai un Dobeles novada pašvaldībai īpašumā šā rīkojuma pielikumā minētos valstij piekrītošos nekustamos īpašumus, lai saskaņā ar likuma "Par pašvaldībām" 15.panta pirmo daļu tos izmantotu pašvaldības autonomās funkcijas īstenošanai - palīdzības sniegšanai iedzīvotājiem dzīvokļa jautājumu risināšanā.” |
| 5. | **Rīkojuma projekts un anotācija**  | **Finanšu ministrijas 2. iebildums**Lūdzam rīkojuma projekta 5.punktā vārdus “Eiropas Savienības atbalstu” aizstāt ar vārdiem “Eiropas Savienības fondu atbalstu”, kā arī to precizēt rīkojuma projekta anotācijas I sadaļas 2.punktā. | **Iebildums ņemts vērā un papildināts Rīkojuma projekts** |  **Rīkojuma projekta 5.punkts:**Šā rīkojuma 4.3. apakšpunktā minēto aizliegumu - apgrūtināt dzīvokļa īpašumu ar hipotēku - nepiemēro, ja dzīvokļa īpašums tiek ieķīlāts par labu valstij (Valsts kases personā), lai saņemtu Eiropas Savienības fondu atbalstu.**Anotācijas I sadaļas 2.punkts:**3) jāieraksta nekustamos īpašumus zemesgrāmatā uz valsts vārda vienlaikus ar pašvaldību īpašuma tiesību nostiprināšanu.Minēto aizliegumu apgrūtināt nekustamos īpašumus ar hipotēku nepiemēro, ja dzīvokļu īpašumi tiek ieķīlāti par labu valstij (Valsts kases personā), lai saņemtu Eiropas Savienības fondu atbalstu.  |
| 6. | **Rīkojuma projekta 3.punkts,**  | **Finanšu ministrijas 1. priekšlikums**Atsavināšanas likuma 42.1 panta otrā daļa nosaka, ka Ministru kabineta vai pašvaldības domes lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Ņemot vērā to, ka rīkojuma projekta 3.punkts paredz tikai pilnvarojumu Rīgas pilsētas un Dobeles novada pašvaldībām parakstīt nostiprinājuma lūgumu par īpašuma tiesību nostiprināšanu zemesgrāmatā valstij uz dzīvokļu īpašumiem, nepilnvarojot veikt citas nepieciešamās darbības attiecīgā īpašuma ierakstīšanai zemesgrāmatā, lūdzam izvērtēt nepieciešamību papildināt rīkojuma projekta 3.punktu atbilstoši Atsavināšanas likuma 42.1 panta otrās daļas pirmajam teikumam. | **Priekšlikums ņemts vērā un papildināts Rīkojuma projekts** | **Rīkojuma projekta 3.punkts:**Pilnvarot Rīgas pilsētas pašvaldību un Dobeles novada pašvaldību parakstīt nostiprinājuma lūgumus par šā rīkojuma pielikumā minēto nekustamo īpašumu ierakstīšanu zemesgrāmatā uz valsts vārda akciju sabiedrības “Publisko aktīvu pārvaldītājs Possessor” personā, kā arī veikt citas nepieciešamās darbības īpašuma tiesību nostiprināšanai. |
| 7. | **Rīkojuma projekts** | **Finanšu ministrijas 2. priekšlikums**Atsavināšanas likuma 42.1 panta otrā daļa nosaka, ka Ministru kabineta vai pašvaldības domes lēmumā par nekustamā īpašuma nodošanu pilnvaro nekustamā īpašuma ieguvēju parakstīt nostiprinājuma lūgumu par nekustamā īpašuma ierakstīšanu zemesgrāmatā, kā arī veikt citas nepieciešamās darbības attiecīgā īpašuma ierakstīšanai zemesgrāmatā. Ņemot vērā to, ka rīkojuma projekta 3.punkts paredz tikai pilnvarojumu Rīgas pilsētas un Dobeles novada pašvaldībām parakstīt nostiprinājuma lūgumu par īpašuma tiesību nostiprināšanu zemesgrāmatā valstij uz dzīvokļu īpašumiem, nepilnvarojot veikt citas nepieciešamās darbības attiecīgā īpašuma ierakstīšanai zemesgrāmatā, lūdzam izvērtēt nepieciešamību papildināt rīkojuma projekta 3.punktu atbilstoši Atsavināšanas likuma 42.1 panta otrās daļas pirmajam teikumam. | **Priekšlikums ņemts vērā un papildināts Rīkojuma projekts** | **Rīkojuma projekta 3.punkts:**Pilnvarot Rīgas pilsētas pašvaldību un Dobeles novada pašvaldību parakstīt nostiprinājuma lūgumus par šā rīkojuma pielikumā minēto nekustamo īpašumu ierakstīšanu zemesgrāmatā uz valsts vārda akciju sabiedrības “Publisko aktīvu pārvaldītājs Possessor” personā, kā arī veikt citas nepieciešamās darbības īpašuma tiesību nostiprināšanai. |

Kaspars Lore

Ekonomikas ministrijas Juridiskā departamenta direktors

Tālrunis 67013207

Kaspars.Lore@em.gov.lv

1. [↑](#footnote-ref-1)
2. Sk., piemēram, Ministru kabineta 2019. gada 7. maija rīkojumu Nr.214 "Par valstij piekrītošā dzīvokļa īpašuma Nr. 22 Ziemeļu ielā 7B, Daugavpilī, nodošanu Daugavpils pilsētas pašvaldības īpašumā" un tā sākotnējās ietekmes novērtējuma ziņojumu (anotāciju). [↑](#footnote-ref-2)
3. Sk. Atsavināšanas likuma 42.1 panta otro daļu. [↑](#footnote-ref-3)